**

**РЕПУБЛИКА БЪЛГАРИЯ**

**Министерство на околната среда и водите**

**Регионална инспекция по околната среда и водите – Враца**

Регионална инспекция по околната среда и водите – Враца

обявява конкурс

За избор на **Старши експерт** за Дирекция „Контрол и превантивна дейност“, отдел „Превантивна дейност“, направление „Специализирани регистри“ в Регионална инспекция по околната среда и водите гр. Враца

при следните условия:

1.Длъжност: 1 щатна бройка старши експерт;

Минимални изисквания за старши експерт:

- Професионално направление на висше образование – Физически науки; Информатика и компютърни науки

- Минимална образователна степен – бакалавър ;

- Минимален професионален опит – V младши ранг;

- Минимален професионален опит – 1 година/Професионалният опит включва времето, през което служителят е извършвал дейност в област или области, които са свързани с функциите, определени в длъжностната характеристика за съответната длъжност./

- Вид правоотношение - служебно

- Предимство е: опит и познаване на екологичното законодателство; притежаване на свидетелство за управление на МПС

2. Основните задачи на експерта са:

- Осигурява, поддържа и съхранява локална база данни на РИОСВ-Враца, съдържаща информация за наблюдаваните и контролирани от инспекцията компоненти на околната среда;

- Осигурява функционирането на компютърните мрежи и системи, и тяхната защита;

- Отстранява дефекти и възникнали проблеми по функциониране на информационното осигуряване;

- Подготовка и конфигуриране на компютърни работни места за новопостъпили служители.

3. Конкурсната комисия разглежда всяко постъпило заявление, като преценява дали са представени всички необходими документи и дали те удостоверяват изпълнението на минималните и специфичните изисквания, предвидени за заемането на длъжността. До участие в конкурса не се допускат лица, които не са представили всички необходими документи или те не удостоверяват изпълнението на изискванията за заемането на длъжността.

4. Конкурсът ще се проведе на два етапа – тест и интервю.

5. Необходими документи: Кандидатите подават писмено заявление за участие в конкурса по образец – приложение № 2 към чл.17 ал. 1 от Наредбата за провеждане на конкурсите за държавни служители. Към заявлението се прилагат:

– декларация /по чл. 17, ал. 2, т. 1 от НПКДС;

- декларация за съгласие за обработка на личните данни във връзка с участието в конкурса;

- копия от документи за придобитата образователно-квалификационна степен – бакалавър по съответната специалност /документи за степен на образование или професионална квалификация, издадени от други държави се признават след легализирането им от Министерство на образованието и науката при условия и ред, определени с наредба на министъра на образованието и науката/;

- докумeнт за допълнителна квалификация, ако има такава;

- копие от документите, удостоверяващи продължителността на професионалния опит, /трудова/служебна/осигурителна книжка/;

- документ, доказващ уменията за компютърна грамотност, при наличие на такъв.

- документ, доказващ правоспособност за управление на МПС

Подаването на заявлението и приложенията към него се извършва лично от всеки кандидат или чрез пълномощник.

6. Място на подаване на документите: Регионална инспекция по околната среда и водите - Враца; гр. Враца, ул. ”Екзарх Йосиф” № 81, от 14 до 17 часа всеки работен ден.

7. Срок на подаване за документите – 10 дни след датата на публикуване на обявата за конкурса.

8. Списъци на допуснатите кандидати до етапите на конкурса и друга информация за него ще бъде представена на информационното табло в сградата на РИОСВ - Враца на ул. ”Екзарх Йосиф” № 81 и на интернет страницата на РИОСВ: http://www.riosv.vracakarst.com/ .

9. Основна заплата за длъжността „старши експерт“ – не по-ниска от 870 лв.

гр. Враца 3000, ул. ”Екзарх Йосиф” № 81



тел/факс: (+35992) 629211; e-mail: riosv\_vr@m-real.net

http://riosv.vracakarst.com